पुलिस बनकर वसूल कर ले गए नए साल का चंदा
शहर की पॉश कॉलोनियों में इस समय पुलिस के नाम पर चंदा वसूल करने वाला गिरोह घूम रहा है। गिरोह के सदस्य घर-घर जाकर कहते हैं कि वह पुलिसकर्मी हैं, इस बार नए साल पर पुलिस सांस्कृतिक कार्यक्रम का आयोजन कराने के साथ-साथ बच्चों तथा असहाय लोगों को कपड़ों का वितरण करेगी, इसलिए आप लोग चंदा दें। यह गिरोह बुधवार की शाम को सिटी सेंटर के पटेल नगर में पहुंचा था। इसकी सूचना विश्वविद्यालय थाने की पुलिस को मिली थी, इस सूचना पर पुलिस ने भी तुरंत एक्शन लिया अौर मौके पर पहुंची लेकिन तब तक पुलिस के नाम पर वसूली करने वाले निकल चुके थे।
सिटी सेंटर के पटेल नगर में बुधवार की शाम लगभग पांच लोगों का गिरोह पहुंचा था, इन्होंने खाकी कपड़े पहन रखे थे हालांकि वे मध्यप्रदेश पुलिस का बेल्ट या बैज नहीं लगाए थे। यह लोग शिवा अपार्टमेंट में पहुंचे और इन्होंने पुलिस द्वारा नए साल पर कार्यक्रम आयोजित करने की कहानी सुनाना शुरू की। इसके बाद इन लोगों ने किसी से पांच सौ रुपए तो किसी से दो सौ रुपए वसूल किए। इस दौरान उनके दो साथी अपार्टमेंट के बाहर खड़े होकर निगरानी कर रहे थे। यहां के लोगों ने उन्हें चंदा तो दे दिया लेकिन कुछ लोगों को लगा कि पुलिस इस तरह से चंदा नहीं मांगती और उन्होंने इसकी तस्दीक पुलिस से जुड़े लोगों से की और इसके बाद पुलिस अफसरों को सूचना दी। सूचना मिलते ही विश्वविद्यालय थाने की पुलिस मौके पर पहुंची लेकिन तब तक यह लोग यहां से जा चुके थे। सीएसपी आकाश भूरिया का कहना है सूचना मिलते ही पुलिस पहुंचाई थी, प्रारंभिक पड़ताल में पता चला है कि यह लोग बहुरुपिए थे, इनकी तलाश करवाई जा रही है।
आप रहें सतर्क, तुरंत पुलिस को सूचना दें
पुलिस के नाम पर आपसे कोई चंदा मांगता है या फिर दहशत दिखाकर जेवर उतरवाकर रुमाल में लपेटने की बात कहता है तो आप उस पर भरोसा न करें और तुरंत ही पुलिस को सूचना दे दें।
इस तरह के लोगों से सतर्क रहने के साथ शोर मचाएं और पुलिस थाने को सूचना दे दें। पुलिस कंट्रोल रूम के फोन नंबर 0751-2445222 या 100 पर सूचना दी जा सकती है।
आगरा में हो चुकी हैं ऐसी वारदात
पुलिस ने पड़ताल शुरू की तो पता चला कि आगरा में इस तरह की वारदातें हो चुकीं हैं जिनमें यह लोग पुलिस बनकर कॉलोनियों में पहुंचे और चंदा किया, इसके साथ ही इन लोगों ने रैकी भी की और इसके बाद इन क्षेत्रों में चोरी की वारदातें की बढ़ गई थीं।
सावधान रहने की जरूरत है
इस तरह की वारदात अागरा में होने की जानकारी मिली थी, इस तरह के लोगों से सावधान रहने की जरूरत है। कहीं ऐसे लोग दिखाई दें तो तुरंत पुलिस को सूचना दी जाए। हरिनारायणचारी मिश्रा, एसपी, ग्वालियर
आप सतर्क रहें
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva